armvectores/hy_wikipedia_2023 huggingface dataset:
Շամպայն (մարզ)

Անվան այլ կիրառումների համար տե՛ս՝ Շամպայն (այլ կիրառումներ)Շամպայն (անգլ.՝ Champagne), պատմական մարզ Ֆրանսիայում, Սեն և Մառն գետերի ավազանում։ Գլխավոր քաղաքը՝ Տրուա։ Միջին դարերում Շամպայն եղել է կոմսություն։ 12—13-րդ դարերում հայտնի էր տոնավաճառներով։ Ֆրանսիայի թագավորական կալվածքներին միանալուց (1284, իսկ վերջնականապես՝ 1361) հետո մինչև 1790 թվականը ունեցել է նահանգի ստատուս։ 17-րդ դարի վերջին Շամպայնում առաջին անգամ կազմակերպվել է փրփրուն գինու՝ շամպայնի արտադրությունը։
Շամպայնի ներկայիս տարածքում են գտնվում Արդեններ, Մառն, Վերին Մառն, մասամբ նաև Էն, Սեն և Իոն դեպարտամենտները։ Տարածությունը 31,3 հազար քկմ է, բնակչությունը 1,8 մլն (1975)։ Կա մետաղամշակություն, մեքենաշինություն, տեքստիլ, տրիկոտաժի, սննդի (հատկապես՝ փրփրուն գինու), փայտամշակման և թղթի արդյունաբերություն։ Գյուղատնտեսության մեջ գերա կշռում է հացահատիկի (ցորեն, գարի, եգիպտացորեն) մշակությունը և խաղողագործությունը։ Զարգացած է անասնապահությունը։
Վանաթլի

Վանաթլի, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 62 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հոլլի Հանթեր

Հոլլի Հանթեր (անգլ.՝ Holly Hunter, մարտի 20, 1958(1958-03-20)[…], Կոնայերս, Ջորջիա, ԱՄՆ), ամերիկացի դերասանուհի, 1994 թվականին «Օսկար» մրցանակի դափնեկիր «Դաշնամուր» ֆիլմում լավագույն դերակատարման համար։


== Վաղ կյանք ==
Հոլլի Հանթերը ծնվել է 1958 թվականի մարտի 20-ին Կոնայերսում, Ջորջիա, ԱՄՆ, տնային տնտեսուհի Օպել Մարգերիտի և ֆերմեր Չարլզ Հանտերի ընտանիքում։ Կրթություն ստացել է Փիթսբուրգի Կարնեգի-Մելոն համալսարանում։ Այն ավարտելուց հետո աշխատել է «City Theatre» թատրոնում, որտեղ հայտնվել է որոշ թատերական ներկայացումներում։


== կարիերա ==
1982 թվականին Հանտերը դերասանուհի Ֆրենսիս ՄակԴորմանդի հետ միասին, ում հետ միասին մեկ սենյակում ապրել են Եյլի համալսարանում ուսանելու տարիներին և այնուհետև մեկնել Նյու Յորք, տեղափոխվում են Լոս Անջելես, որտեղ Հանտերը բնակություն է հաստատում միևնույն տանը Կոեն եղբայրների հետ, ովքեր նրա համար դերեր են գրում «Դաստիարակելով Արիզոնային» (1987) և «Օ, որտեղ ես, եղբայր» (2001) ֆիլմերում։
Կինոյում դերասանուհին նորամուտել է «Այրում» սարսափ ֆիլմում, սակայն հաջողության հասել է բավականին ուշ, «Հեռուստատեսային նորություններ» կատակերգության թողարկումից հետո։ Ֆիլմում դերակատարման համար Հանտերը անվանակարգվում է «Օսկար» և «Ոսկե Գլոբուս» մրցանակների, սակայն նա հաղթանակը զիջում է Շերին։
Նորամուտից հետո Հանտերը որոշ ժամանակ աշխատում էր հեռուստատեսությունում և երկու անգամ արժանացել է «Էմմի» մրցանակի, «Ռոյն ընդդեմ Ուեյդի» և «Առաջնորդին սպանողը» մինի-ֆիլմերում դերերի համար։
Հոլին կրկին դեպի իրեն է հրավիրում ուշադրությունը 1993 թվականին, նկարահանվելով երկու ֆիլմերում՝ «Դաշնամուր» և «Կազմակերպություն»։ Հանտերը մեկ տարում միանգամից երկու անվանակարգում է ստանում «Օսկար» մրցանակի՝ և որպես «Լավագույն դերասանուհի», և որպես «Երկրորդ պլանի լավագույն դերասանուհի»։ Սակայն, հենց «Դաշնամուր» ֆիլմը Հոլլի Հանթերի համար դառնում է հաջողակ։ Նա ոչ միայն արժանանում է կինոակադեմիայի արձանիկին, այլ նաև շահում է գործնականում բոլոր մրցանակները, որոնց անվանակարգվել էր։
Հանտերի համար նաև հաջողակ է դառնում հասունացող աղջիկ-դեռահասի մոր դերը «Տասներեք» դրամայում, որի համար նա կրկին առաջադրվում է «Օսկար», «Ոսկե Գլոբուս» և BAFTA մրցանակների։
2008 թվականի մայիսի 30-ին, կինոյում ունեցած մեծ ավանդի համար, Հոլլի Հանթերը աստղի է արժանանում Հոլիվուդյան փառքի ծառուղիում։


== Անձնական կյանք ==
1995-2001 թվականներին Հոլլի Հանթերը ամուսնացած էր օպերատոր Յանուշ Կամինսկիի հետ («Շինդլերի ցուցակը», «Փրկել շարքային Ռայանին», «Աշխարհների պատերազմ»)։
Դերասանուհին նաև հանդիպել է բրիտանական դերասան Գորդոն Մակդոնալդի հետ։ 2006 թվականի հունվարին, 47 տարեկան հասակում, դերասանուհին ունենում է զույգ-որդիներ՝ Կլոդ և Պրես։


== Ֆիլմագրություն ==


== Մրցանակներ և անվանակարգումներ ==


== Ծանոթագրություններ ==


== Արտաքին հղումներ ==
Հոլլի Հանթերը Internet Movie Database կայքում
Հոլլի Հանթերը Internet Broadway Database կայքում
Հոլլի Հանթերը Internet Off-Broadway Database կայքում(չաշխատող հղում)
Աղախնի օրագիրը (ֆիլմ, 2015)

«Աղախինի օրագիրը» (ֆր.՝ Journal d'une femme de chambre), ֆրանսիացի ռեժիսոր Բենուա Ժակոյի ֆիլմը։ Այս ֆիլմը Օկտավ Միրբոի երրորդ և սցենարային առումով ամենաճիշտ ընտրված էկրանավորումներից է։ Ֆիլմի պրեմիերան կայացել է Բեռլինի 65-րդ կինոփառատոնի ժամանակ։


== Սյուժե ==
Իրադարձությունները կատարվում են Ֆրանսիայում, 19-րդ դարի վերջում։ Ֆիլմը պատմում է Սելեստինա անունով երիտասարդ և սրամիտ աղախնի մասին։ Տարբեր պատճառներով և ամենից առաջ իր բնավորության պատճառով՝ նա ստիպված էր փոխել մի քանի աշխատանք, մինչև նա չընդունվեց գավառական կալվածատերերի մոտ ծառայության, որոնց անուններն էին Լենլեր և Նորմանդիա։ Տիրուհին նոր աղախինի հոգին հանում է փոքր խնդիրներով և իր ժլատությամբ, իսկ նրա ամուսինը առաջին իսկ օրվանից հետապնդում էր գեղեցիկ աղջկան։ Սելեստինային դուր էր գալիս ձիապան Ժոզեֆը, որի հետ նա սիրային կապի մեջ հայտնվեց։ Սելեստինան հասկանում էր, որ Ժոզեֆը նրա միակ հնարավորությունն է ազատվել պրովինցիայից, բայց նրան վախեցնում էին Ժոզեֆի հարաբերությունները տիրուհու հետ, ինչպես նաև նրա հակահրեական հայացքները։ Դրությունը բարդանում է հարևան աղջկա մահից հետո, որի մեջ բոլորը կասկածում են Ժոզեֆին։


== Դերերում ==


== Ծանոթագրություններ ==
Բառահոդված

Բառահոդված, բառարանում գլխաբառին նվիրված և նրա համար անհրաժեշտ (տվյալ բառարանի բնույթով պայմանավորված) տեղեկություններ պարունակող հատվածը։


== Աղբյուրներ ==
Հ. Զ. Պետրոսյան, Ս. Ա. Գալստյան, Թ. Ա. Ղարագյուլյան, Լեզվաբանական բառարան, Երևան, ՀՍՍՀ ԳԱ հրատարակչություն, 1975, էջ 54։
Արիստակես Գրիչ (Սանահինի վանք)

Անվան այլ կիրառումների համար տե՛ս՝ Արիստակես Գրիչ (այլ կիրառումներ)Արիստակես Գրիչ, «որդի Զանփաշի և Նուկրարի»։ Նշանավոր գրիչ Հովհաննես Սանահնեցու աշակերտը։ Գործել է Սանահինի վանքում (1463-1497)։ Նրանից հայտնի է վեց ձեռագիր, որոնցից երկուսը Երևանի Մեսրոպ Մաշտոցի անվան Մատենադարանում են (ձեռ․ №№ 6383, 3333)։ Եղել է նաև գրչության ուսուցիչ և ծաղկող։


== Ծանոթագրություններ ==
Մարիո Մոնխե

Մարիո Անտոնիո Մոնխե Պարեդես (իսպ.՝ Mario Antonio Monge Paredes, նոյեմբերի 27, 1938, Սան Սալվադոր - մայիսի 31, 2009) սալվադորցի ֆուտբոլիստ, հարձակվող։ Սալվադորի հավաքականի կազմում մասնակցել է աշխարհի առաջնության ընտրական 6 հանդիպումների և աշխարհի առաջնության 1970 թ. խաղարկության երկու հանդիպումների։ Ակումբային կարիերայի մեծ մասն անց է կացրել սալվադորյան գրանդներում՝ ՖԱՍ-ում և Ալյանսայում։ Վերջինիս կազմում երկու անգամ նվաճել է Սալվադորի չեմպիոնի կոչումը՝ 1966 և 1967 թթ.։


== Հղումներ ==
Տեղեքարտ Մարիո Մոնխե fifa.com Archived 2012-11-12 at the Wayback Machine. (en)
Շոգեմեքենա

Շոգեմեքենա, մխոցավոր ջերմային շարժիչ։
Նախատեսված է ջրային գոլորշու ջերմային պոտենցիալ (ճնշման) էներգիան մխոցի շարժման մեխանիկական էներգիայի փոխակերպելու համար։ Այդ ուղղությամբ առաջին փորձերը կատարել են անգլիացի մեխանիկ Թոմաս Սևերին (1698) և անգլլիացի գյուտարար Թոմաս Նյուքոմենը (1705)։ Իվան Պոլզունովը ստեղծեց (1763—1765 թթ.) առաջին շոգեօդափչման մեքենան։ Սակայն ժամանակակից շոգեմեքենայի նախատիպը Ջեյմս Ուատտի ունիվերսալ մեքենան էր (1774-1784), որի օգտակար գործողության գործակիցն անհամեմատ բարձր էր նախորդներից։ Շոգեմեքենայի աշխատանքային պրոցեսը պայմանավորված է նրա գլանի խոռոչներում գոլորշու առաձգականության պարբերական փոփոխմամբ, որի ծավալը մխոցի ետադարձ-համընթաց շարժման պրոցեսում փոփոխվում է։ Գոլորշին, մտնելով շոգեմեքենայի գլան, ընդարձակվում է և տեղափոխում մխոցը։ Շուռտվիկային մեխանիզմի օգնությամբ մխոցի ետադարձ-համընթաց շարժումը փոխակերպվում է լիսեռի պտտական շարժման։ Շոգու ներթողումն ու արտաթողումն իրականացվում է շոգեբաշխման համակարգով։ Շոգեմեքենայի գլանը շրջապատվում է շոգեթաղանթով։ Մինչև XIX դ․ վերջը շոգեմեքենան միակ ջերմային շարժիչն էր։ Շոգեմեքենայի թերություններն են ցածր օգտակար գործողության գործակիցը (1—20%), փոքր հզորությունը, մեծ չափերը։
20-րդ դարի սկզբին իր դիրքերն աստիճանաբար զիջեց ջերմային շարժիչներին (շոգետուրբին, ներքին այրման շարժիչ, գազային տուրբին)։
Ախնա

Ախնա (հուն․՝ Άχνα, թուրքերեն՝ Duzce), գյուղ Կիպրոսի Հանրապետության Ֆամագուստայի շրջանի հարավ-արևմուտքում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Գտնվում է Կանաչ գծից դեպի հյուսիս։ Ըստ 2001 թվականի տվյալների գյուղի բնակչությունը կազմել է 1,952 մարդ, մեծամասնությունը թուրք կիպրացիներ են։ Բարձրությունը ծովի մակարդակից կազմում է 45 մետր։


== Բնակչություն ==


== Ծանոթագրություններ ==
Սթիվեն Բարնս

Սթիվեն Բարնս (անգլ.՝ Steven Emory Barnes մարտի 1, 1952(1952-03-01)[…], Լոս Անջելես, Կալիֆոռնիա, ԱՄՆ), հեղինակ և համահեղինակ տասնյակ վեպերի։


== Կենսագրություն ==
Սթիվեն Բարնսը ծնվել է ԱՄՆ-ի Խաղաղ օվկիանոսի ափին գտնվող Կալիֆորնիա նահանգի Լոս Անջելես քաղաքում։ Ավարտել է Փոփորդայնովի համալսարանի «Հաղորդակցական արվեստ» բաժինը։ Դիպլոմավորված է հիպնոսի ասպարեզում։ Հանդիսանում է կարատեի, այկիդոյի, Քեպոյի մարզիչ։
Դեբյուտային հրապարակումներն են «Moonglow» պատմվածքը «Vampires, Werewolves and Other Monsters» անթոլոգիայում (1974)։
Նրա առաջին վեպն է «Dream Park»-ը, որը գրել է 1981 թվականին։ Վեպը գրվել է Լարրի Նիվենի համագործակցության արդյունքում։


== «Երազանքների պարկ»-ի շարքերից (Լարրի Նիվենի հետ համագործակցության արդյունքում) ==
«Երազանքների պարկ» (1981)
«Բարսում» նախագիծը (1989)
Վուդու կալիֆոռնիական խաղ (1992)
«Անանսի» գնում են դեպի արվարձանը (1982)


== «Օբրի ասպետը» շարքից ==
Մահացու փողոց (անգլ.՝ Streetlethal) (1983)
Երեխա գարգոնա (անգլ.՝ Gorgon Child) (1989)
Հրե պար (անգլ.՝ Firedance) (1993)


== Սցենարիստ ==
Աստղային դարբասներ։ ЗВ-1 (1997—2007)
Հրանարավոր սահամնների համար (1995—2002)
Մալիբի փրկիչները (1989—2001)
Մթնշաղային զոնա (1985—1989)


== Տես նաև ==
Լարրի Նիվեն


== Ծանոթագրություններ ==
ՈՒԵՖԱ Սուպեր գավաթ 2010

2010 թվականի ՈՒԵՖԱ Սուպեր գավաթը 35-րդն էր։ Գավաթը վիճարկեցին Չեմպիոնների լիգայի հաղթող Միլանի Ինտերի և Եվրոպական լիգայի հաղթող Ատլետիկո Մադրիդի միջև։

արդյունք։
Ֆոկուս խումբ (պատմվածք)

Անվան այլ կիրառումների համար տե՛ս՝ Ֆոկուս խումբ (այլ կիրառումներ)«Ֆոկուս խումբ» (ռուս.՝ «Фокус-группа»), ռուս ժամանակակից գրող Վիկտոր Պելևինի փիլիսոփայական-հեգնական պատմվածքը, որը գրվել է 2003 թվականին։ Ներառված է հեղինակային «ДПП (NN)» ժողովածուում։
2007 թվականին «Էքսմո» հրատարակչությունը հրատարակել է նույնանուն ժողովածու, որը, բացի այս պատմվածքից, ներառել է հեղինակի 12 այլ ստեղծագործություններ։ Հետագայում ժողովածուն մի քանի անգամ վերահրատարակվել է։


== Անվանում ==
Ֆոկուս խումբը սոցիոլոգիայի որակական մեթոդ է, որի էությունը առաջադրված խնդիրը քննարկելու համար խումբ հավաքելու միջոցով հետազոտությունների կազմակերպումն է։ Ստեղծագործությունում հավաքվել է յոթհոգանոց խումբ (Դեզդեմոնա, Բարբի, Մոնտիգոմիկ, Շնիկով  տիկին, Տելեպուզիկ, Գերազանցիկ, Մայր Հայրենիք)՝ հաղորդավարի (Լուսատու Էակ) ղեկավարությամբ։ Խմբին ներկայացվում է դրախտի ժամանակակից մոդել։ Այդպիսով, պատմվածքում ներկայացվում է հանդերձյալ կյանքի ֆոկուս խումբը։


== Բովանդակություն ==
Պատմվածքը հանդերձյալ կյանքի մասին եվրոպական պատկերացման չար ծաղրն է։ Մահից հետո յոթ հոգի հայտնվում են հանդերձյալ կյանքում և սկսում իրենց վերջին ճանապարհորդությունը։ Մահից հետո այն, ինչ նրանց թվում է որպես մարմին, ամենևին էլ մարմին չէ, այլ միայն հիշողություններ այն մասին, թե ովքեր էին իրենք նախկինում։ Հետևաբար ցանկացած միտք ակնթարթորեն հայտնվում է նրանց կերպարի վրա։ Այս ճանապարհին նրանք հանդիպում են խորհրդավոր «Լուսատու Էակին», որն իրեն անվանում է հոգիների ուղեկցող։
«Լուսատու Էակը» խոսում է հումորով և շատ ծիծաղում, ինչպես նաև բոլորին զվարճալի մականուններ է տվել։ Զրույցի ընթացքում էակը յոթ անձանց հոգիներից իմանում է, թե կյանքի ընթացքում որ վայելքներն են նրանց բավականություն պատճառել։
Այնուհետև «Լուսատու Էակը» համոզում է բոլոր հավաքվածներին անցնել խորհրդավոր մեքենայի միջով՝ մի ակնթարթ անսահման երջանկություն ստանալու համար։ Բայց ցանկությունների խորհրդավոր կատարողը այնքան էլ պարզունակ չէ. բոլոր հաճույքներն ունեն իրենց գինը։ Նա, ով դիպչում էր մեքենային, անհետանում էր ուժեղ թրխկոցով։ Բարբի մականունով շիկահերի անհետանալուց հետո մյուսները տատանվեցին և չէին ցանկանում դիպչել մեքենային։ Այդ պահին նրանք իմացան, որ այլընտրանք չունեն. կա՛մ մեքենան, կա՛մ պարզապես անհետանում են անսահմանության մեջ։ Վերջին մարդու անհետացումից հետո բացվում է շրջապատող աշխարհի պատկերը քարքարոտ անապատի տեսքով։
Այսպիսով, հեղինակը ներկայացրել է ավանդականից տարբերվող տեսակետն այն մասյին, թե ինչ է տեղի ունենում մահից հետո։


== Կապ ==
Պատմվածքում Էակը նշում է սպիտակ կիսագուլպաներով և ժապավենով էշի ականջներով մի մարդու. դա «Թվեր» վեպի կերպարի մասին ակնարկ է, որը մահացել է հենց այս տեսքով։


== Քննադատություն ==
2003 թվականին «Կոմերսանտ» պարբերականում գրող, գրաքննադատ Դմիտրի Բիկովը Վիկտոր Պելևինի և նրա «ДПП (NN)» ժողովածուի մասին հոդվածում, հայտարարել է, որ «Ֆոկուս խումբ» պատմվածքը ամբողջ ժողովածուի լավագույն ստեղծագործություն է և հանդերձյալ աշխարհում վարքի ուղեցույց.


== Ծանոթագրություններ ==


== Արտաքին հղումներ ==
«Ֆոկուս խումբը» Վիկտոր Պելևինի ստեղծագործությունների կայքում
Իլիջա (այլ կիրառումներ)

Իլիջա, կարող է վերաբերել՝

Իլիջա - գյուղ Արևմտյան Հայաստանում, Էրզրումի վիլայեթի Էրզրումի գավառում
Իլիջա (Կամախի գավառ) - գյուղ Արևմտյան Հայաստանում, Էրզրումի վիլայեթի Կամախի գավառակում
Իլիջա (Ամասիայի գավառ) - գյուղ Արևմտյան Հայաստանում, Սեբաստիայի վիլայեթի Ամասիայի գավառում
Թոմ Քոյն

Թոմ Քոյն (անգլ.՝ Tom Coyne, դեկտեմբերի 10, 1954(1954-12-10), Union Township, Յունիոն շրջան, Նյու Ջերսի, ԱՄՆ - ապրիլի 12, 2017(2017-04-12), ԱՄՆ), ամերիկացի երաժիշտ՝ մասթերինգ-ինժեներ։ Գրեմմիի և այլ մրցանակների դափնեկիր։


== Մրցանակներ և անվանակարգեր ==
Քոյնը ստացել է 4 գրեմմի մրցանակ և մեկ Latin Grammy Award, նաև ավելի քան 35 այլ մրցանակներ։


=== Grammy Awards ===


=== Latin Grammy Awards ===


== Ծանոթագրություններ ==
Պոցոմաջորե

Պոցոմաջորե (իտալերեն՝ Pozzomaggiore), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 3011 մարդ, բնակչության խտությունը կազմում է 37,87 մարդ/կմ²։ Զբաղեցնում է 79,52 կմ² տարածք, փոստային ինդեքս՝ 7018, հեռախոսային կոդ՝ 079:


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Սմբատ Բ Բագրատունի

Սմբատ Բագրատունի ասպետ (ծննդյան և մահվան թվականներն անհայտ), 4-րդ դարի հայ զինվորական գործիչ։
Եղել է Հայոց սպարապետ Մուշեղ Մամիկոնյանի օգնականը և հեծելազորի սպարապետը։ 371 թվականին պարսից բանակի դեմ հաղթական ճակատամարտից հետո հետապնդել է Մերուժան Արծրունուն, Կոգովիտ գավառի ճահճուտների մոտ ջախջախել նրա զորախմբի մնացորդները և մահապատժի ենթարկել ուրացյալ իշխանին։
Պսակաձև շիկացած շամփուր դնելով նրա գլխին՝ ասել է․ 


== Տես նաև ==
Սմբատ Բագրատունի (այլ կիրառումներ)
Բագրատունիների տոհմածառ


== Գրականություն ==
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle; Tables généalogiques et chronologiques, Rome,‎ 1990, p. 122.
Սիբիլլաներ

Սիբիլլաներ, առասպելական գուշակուհիներ (հատկապես ապագա կործանարար աղետների)։ Հունահռոմեական հեղինակները առաջին Սիբիլլաններ են համարում Դարդանոս Տրովացու դստերը, որի անունով կոչվել են հետագա բոլոր ժամանակների գուշակուհիները։ Բազմաթիվ Սիբիլլաններին միմյանցից զանազանել են բնակության վայրերով ու երկրներով (սամոսյան, դելոսյան, թրակիական, քաղդեական, պաղեստինյան, եգիպտական, պարսկական և այլն)։ Ըստ ավանդության՝ հռոմեական Կյումե քաղաքի սիբիլլան գրի է առել բազմաթիվ գուշակություններ և կազմել ստվար ժողովածու (9 գիրք)։ 
Որպես պետական գաղտնիք, այն պահվել է Կապիտոլիումի Յուպիտերի տաճարում՝ քրմերի (մեկնիչներ) հսկողության ներքո։ Դրանք աստիճանաբար համալրվել են Սիբիլլանի նոր գուշակություններով։ Մ.թ.ա 83 թվականին, երբ Կապիտոլիումի գրքերը հրդեհից ոչնչացել են, օգտագործվել են Պալատինյան բլրի Ապոլլոնի տաճարում պահվող սիբիլյան գրքերը։ 405 թվականին դրանք ևս ոչնչացվել են՝ որպես հակաքրիստոնեական գրքեր։ Պահպանվել է 12 սիբիլյան գիրք, որոնք բովանդակում են մթա II— մթ II դարերում հունահռոմեական, հուդայական և քրիստոնեական զանազան հրաշապատումներ, հավատալիքներ ու հայացքներ։
Քարտաշ

Քարտաշ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մոլինի դի Տրիորա

Մոլինի դի Տրիորա (իտալերեն՝ Molini di Triora) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 695 մարդ (2008)։ Բնակչության խտությունը՝ 12 մարդ/կմ²։ Տարածքը կազմում է 58 կմ²։ Փոստային ինդեքս՝ 18010։ Հեռախոսային կոդ՝ 0184։
Քաղաքի հովանավորն է հանդիսանում San Lorenzo առաքյալը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0184 94014
Էլեկտրոնային հասցեն՝ municipio@comune.molini-di-triora.im.it
Պաշտոնական կայք՝ http://www.comune.molini-di-triora.im.it/ Archived 2009-02-07 at the Wayback Machine.


== Արտաքին հղումներ ==
http://www.comune.molini-di-triora.im.it/ Archived 2009-02-07 at the Wayback Machine.
Վիճակագրության ազգային ինստիտուտ  (իտալ.)
http://www.istat.it/english/ Archived 2009-12-07 at the Wayback Machine.
Մարտինովկա (գյուղ, Խմելնիցկիի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ուկրաիներեն՝ Мартинівка), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Մարտինովկա գյուղում բնակվում էր 384 մարդ։ Բնակավայրը զբաղեցնում է 1,4 կմ² տարածք։ Բնակչության խտությունը կազմում էր 274,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալտեր Կլաուսոն

Վալտեր Իվանովիչ Կլաուսոն (հունվարի 2, 1914(1914-01-02), Լուգա, Սանկտ Պետերբուրգի նահանգ, Ռուսական կայսրություն - դեկտեմբերի 5, 1988(1988-12-05), Տալլին, Էստոնական ԽՍՀ, ԽՍՀՄ և Մոսկվա, ԽՍՀՄ), էստոնացի խորհրդային քաղաքական գործիչ, ԽՄԿԿ անդամ (1943)։


== Կենսագրություն ==
1965 թվականին ավարտել է ԽՄԿԿ ԿԿ-ին կից բարձրագույն կուսակցական դպրոցը։ 1941-1944 թվականներին մասնակցել է Երկրորդ համաշխարհային պատերազմին, կռվել Վոլխովյան, Հյուսիս Արևմտյան, Մերձբալթյան ռազմաճակատներում։ 1944-1953 թվականներին աշխատել է էստոնական ԽՍՀ խճուղային ճանապարհների վարչությունում, 1954-1961 թվականներին՝ ԷԽՍՀ Մինիստրների խորհրդի նախագահի առաջին տեղակալ, 1961 թվականի հոկտեմբերից՝ նախագահ։ ԽՄԿԿ XXII-XXV համագումարներում ընտրվել է ՍՄԿԿ ԿԿ-ի անդամության թեկնածու։ ԽՄԿԿ V-X գումարումների Գերագույն սովետի դեպուտատ։ Պարգևատրվել է Լենինի երեք շքանշանով։
Արամ Բալոյան

Արամ Բալոյան (հունվարի 24, 1962, գյուղ Արարատ (այժմ՝ Հայաստան Արարատի մարզում)), ազատամարտիկ-հրամանատար։ Հայաստանի Հանրապետություն բանակի կապիտան (1996)։ 1980-1982 թվականներին ծառայել է ԻրՍՀՄ Զինված ուժերում։


== Գործունեություն ==
Ավարտել է Երևանի Խաչատուր Աբովյանի անվան հայկական պետական մանկավարժական ինստիտուտը (1995)։ 1992-1994 թվականներին՝ Հայաստանի պաշտպանության նախարարություն ԻՏ*1 գումարտակի. 1994-1996 թվականներին՝ առանձին մոտոհրաձգային գնդի գումարտակի վաշտի դասակի հրամանատար, 2000 թ.-ից՝ Հայաստանի ոստիկանության ներքին Տր զորքերի հրամանատարի ավագ օգնական։ 1989-1994 թվականներին մասնակցել է Հայաստանի Մեղրիի և Արցախի Ասկերանի (Դահրազ, Փրջամալ, Արլբուլար Արանզամի), Մարտակերտի (Ձարիար, Վաղուհաս), Շուշիի, Լաչինի (Դեյխան., Մոլլալար, Ֆիզուլիի (Հորադիզ) շրջանների ինքնապաշտպանական և ազատագրական մարտերին։


== Պարգևներ ==
Պարգևատրվել է Հայաստանի Հանրապետության 2-րդ աստիճանի «Մարտական խաչ» շքանշանով, «Մարտական ծառայության համար», ԼՂՀ «Արիության համար» 1-ին մեդալներով։
Ջեյմս Վալենթայն

Ջեյմս Բուրգոն Վալենթայն (անգլ.՝ James Burgon Valentine, հոկտեմբերի 5, 1978(1978-10-05), Լինքոլն, ԱՄՆ), ամերիկացի երաժիշտ, ով լավագույնս հայտնի է որպես Maroon 5 փոփ ռոք խմբի կիթառահար։ Նա նաև նվագել է այնպիսի երաժշտական խմբերում, ինչպիսիք են՝ Jjamz, Square, Montag, Kid Quarkstar, Mondello և Happy Dog: Համագործակցել է Ջոն Մեյերի, Ջեննի Լյուիսի և այլ կատարողների հետ։


== Ծանոթագրություններ ==


== Արտաքին հղումներ ==
Maroon 5-ի պաշտոնական կայք
Մավիդ

Մավիդ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ գյուղաքաղաքից հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոբոեդովո (գյուղ, Ռոսլավլսկի շրջան)

Բոբոեդովո (ռուս.՝ Бобоедово), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օննիկ Քեչյան

Օննիկ Զենոբի Քեչյան (1900, մայիսի 5 (մայիսի 17), Նիկոմեդիա - 1962, ապրիլի 17, Սոֆիա), հայ դերասան, ռեժիսոր։


== Կենսագրություն ==
Բեմ է բարձրացել 1919 թվականին՝ Նիկոմեդիայում, ապա խաղացել Կ․ Պոլսում, 1922 թ.-ից՝ Բուլղարիայում՝ Ռուսչուկում (1924-1926 թթ.-ին), Պլովդիվի «Սևումյան» (1927-1930 թվականներին), 1936 թվականից՝ ՀՕԿ-ի Սոֆիայի մասնաճյուղի «Շիրվանզադե» թատերախմբերում։ Բուլղարիան ֆաշիստական լծից ազատագրվելուց (1944 թ.) հետո եղել է «Երևան» միության Սոֆիայի թատերական խմբակի կազմակերպիչներից։
Հիմնականում կատարել է դրամատիկ և բնութագրական դերեր՝ 

Սուրեն (Շիրվանզադեի «Պատվի համար» )
Մանուկ աղա (Պարոնյանի «Մեծապատիվ մուրացկաններ» )
Աբեղա (Շանթի «Հին աստվածներ» )
Շմաա (Ալեքսանդր Օստրովսկու «Անմեղ մեղավորներ»)
Յագո (Շեքսպիրի «Օթելլո»)1921 թվականից զբաղվել է նաև ռեժիսորությամբ։ Բեմադրություններից են՝ 

Շիրվանզադեի «Նամուս», «Պատվի համար»
Պարոնյանի «Պաղտասար աղբար»
Մուրացանի «Ռուզան»
Ստոյանովի «Վարպետները»
Ապոլոնիա

Ապոլոնիա Իլիրիական (հին հունարեն՝ Ἀπολλωνία), հին հունական խոշոր  նավահանգիստ Իլլիրիայում, որը հիմնվել է մ.թ.ա. 588 թվականին Կորինթոսից և Կերկիրայից  եկած գաղթականների  կողմից՝ իլլիրիական տավլանտիև ցեղի  երկրում՝ Վյոսա գետի աջ ափին նրա՝ Ադրիատիկ ծովը թափվելուց 10 կմ-ի վրա։ Տեղակայված լինելով Էգնատիական ճանապարհի (լատ.՝ Via Egnatia) արևմտյան վերջավորությունում, այն միաժամանակ և′ ամրոց էր, և′ առևտրային քաղաք։ Արիստոտելը նրան բերում էր որպես օլիգարխիկ ռեժիմի օրինակ. հույն նորաբնակների ժառանգները պահում էին իրենց ձեռքում գաղութների կառավարումը, որոնք բնակեցված էին մեծ մասամբ իլլիրացիներով։  Ապոլոնիան հատում էր իր սեփական մետաղադրամը և արտերկրում վաճառում էր իլլիրական ստրուկներին։ Անտիկ ժամանակաշրջանի ավարտին Ապոլոնիան դատարկվել է տարածքի ճահճացման պատճառով, իսկ բնակիչները տեղափոխվել են հարևան Վլյորա քաղաք։ Քրիստոնեության առաջին դարերում քաղաքը եղել է համանուն թեմի կենտրոնը։ Առաջին համաշխարհային պատերազմի ժամանակ, երբ Ալբանիան նվաճվեց ավստրիացիների կողմից, սկսվեցին առաջին հնագիտական հետազոտությունները, պատերազմի ավարտին դրանք շարունակեց Լ. Ռեյի ֆրանսիական արշավախումբը։ Ապոլոնիայի տեղում հայտնաբերվել են մ.թ.ա.VI դարի տաճարի և թատրոնի մնացորդներ, սալահատկված փողոցներ և խճանկարային հատակներ, գտածոների մեծ մասը ցուցադրված է Տիրանայում։
Ապոլոնիայի պատվին է անվանակոչվել 358 Ապոլոնիա աստերոիդը՝ հայտնագործված 1893 թվականին։


== Գրականություն ==
Բլավատսկի Վ. Դ. և Իսլյամի Ս., «Ապոլոնիայի պեղումները և Օրիկան 1958 թ., » «Սովետական հնագիտություն», № 4, 1959։


== Ծանոթագրություններ ==
Նիժնի Իրժավեց (գյուղ, Օրոժիցյայի շրջան)

Նիժնի Իրժավեց (ուկրաիներեն՝ Нижній Іржавець), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Նիժնի Իրժավեց գյուղում բնակվում էր 188 մարդ։ Բնակավայրը զբաղեցնում է 0,929 կմ² տարածք։ Բնակչության խտությունը կազմում էր 202,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլսիկլ

Վիլսիկլ (ֆր.՝ Villesiscle), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 326 մարդ, բնակչության խտությունը` 59.71 մարդ/կմ²։ Բնակավայրը զբաղեցնում է 5.46 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 150 կմ արևմուտք, Կարկասոն քաղաքից` 21 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 208 աշխատունակ (15-64 տարեկան)  բնակիչ, որոնցից ակտիվ էին 158-ը, իսկ ոչ ակտիվները` 50։ Ակտիվության ցուցանիշը կազմում է 76,0 %։ 158 աշխատունակ մարդկանցից աշխատել է 131 անձ (79 տղամարդ և 52 կին)։ Գործազուրկ են եղել 27 անձ (11 տղամարդ և 16 կին)։ 50 անաշխատունակներից 13-ը եղել են աշակերտներ կամ ուսանողներ, 21-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Happy Birthday, Mr. President

Happy Birthday, Mr. President (հայերեն՝ Բարի տարեդարձ, Պարոն Նախագահ), երգ, որը կատարել է դերասանուհի և երգչուհի Մերիլին Մոնրոն 1962 թվականի մայիսի 19-ին (շաբաթ) Ջոն Քենեդու քառասունամյակի միջոցառմանը։ Մերիլին Մոնրոն այնքան զգացմունքային է կատարել այդ երգը, որ մամուլում միանգամից խոսակցություններ են տարածվել վերջինիս ու նախագահի միջև սիրավեպի մասին։


== Ելույթ ==
Մոնրոն կատարեց ավանդական «Happy Birthday to You» երգ-շնորհավորանքի տեքստը կրքոտ, ինտիմ ձայնով, միևնույն ժամանակ ավելացնելով «Պարոն Նախագահ» (անգլ.՝ Mr. President) դիմելով Քենեդիին։ Երգում նա օգտագործել է «Thanks for the Memory» դասական երգից մի հատված, դրանում ներառելով նոր բառեր հատուկ Քենեդիի համար.

Ավելի ուշ, երբ ներս բերեցին հսկայական տոնական տորթը, Քենեդին դուրս եկավ բեմ և կատակեց Մոնրոյի կողմից կատարված երգի տարբերակով. «Այժմ ես կարող եմ հեռանալ քաղաքականությունից նման հաճելի, առողջությամբ վխտացող „Happy Birthday“ կատարումից հետո», ակնարկելով Մոնրոյի կիպ շրջազգեստին և նրա սեքսուալ կերպարին։
Մենրոյի երգը և ելույթները բազմիցս էին հիշում։ Դա եղավ նրա վերջին խոշոր հանրային ելույթներից մեկը։ Երեք ամիս անց, 1962 թվականի օգոստոսի 5-ին, նրան կհայտնաբերեն մահացած սեփական տանը։ Առաջին տիկին Ժակլին Քենեդին, որը հազվադեպ էր լինում Դեմոկրատական կուսակցության միջոցառումներին, օրն անցկացրեց Loudon Hunt Horse Show իր երեխաների՝ Ջոն Կրտսերի և Քերոլայնի հետ։


== Պատմություն ==
Քենեդիի ծննդյան օրը նշվում էր Մեդիսոն Սքվեր Գարդենում 1962 թվականի մայիսի 19-ին։ Միջոցառմանը ներկա էր 15 000 մարդ, այդ թվում նաև բազմաթիվ հայտնի մարդիկ։ Միջոցառումը անց էր կացվել ինչպես գալա ընթրիք Դեմոկրատական կուսակցության համար միջոցներ հավաքելու համար։
Մերիլին Մոնրոյի հանրահայտ զգեստը կարվել էր նրա մաշկի գույնի մարկիզետե կտորից և զարդարված էր 2500 փայլուն ստրազներով։ Զգեստն այնքան կիպ էր, որ Մերիլինին դժվար էր հանել այն, ընդ որում նա ոչ մի բան չէր հագել դրա տակից։ Զգեստի դիզայներն էր Ժան Լուիսը։
Մոնրոյին ներկայացնում էր Փիթեր Լոուֆորդը. Նա որոշեց ձևացնել, որ նա ուշանում է, և ամբողջ երեկո զվարճացնում էր հանդիսատեսին, մինչև վերջինս կհայտնվեր բեմին։ Երբ նա վերջապես հայտնվեց լուսարձակի լույսի տակ, Լոուֆորդը հայտարարեց նրան ինչպես «ուշացած Մերիլին Մոնրո» (նրա վաղաժամ մահվան հետ կապված ինչ-որ չարաբաստիկ զուգադիպություն կա նրանում, որ «late» - ուշացած (անգլ.) նշանակում է նաև «հանգուցյալ»)։ Մոնրոն հանեց կզաքիսից պատրաստված մուշտակը՝ ցուցադրելով շրջազգեստը և հանդիսատեսը բառացիորեն բերանը մնաց բաց։


== Ազդեցություն ==
Մերիլին Մոնրոյի հայտնի զգեստը կարվել էր Ժան Լուիս դիզայների կողմից և արժեր 1 440,33 ԱՄՆ դոլարով։ 1999 թվականին Նյու Յորքի աճուրդներից մեկում զգեստը վաճառվել էր $1,26 միլիոն ԱՄՆ դոլարով։ 2016 թվականի նոյեմբերի 17-ին Լոս Անջելեսի աճուրդում անհայտ անձը ձեռք բերեց զգեստը 4,8 միլիոն ԱՄՆ դոլարով։
Spice Girls կանացի խմբի մասնակից Ջերի Հալլիուելը արքայազն Չարլզի (1998) ծննդյան տարեդարձը նշելու ժամանակ կատարեց երգը, որտեղ «Happy Birthday, Mr. President» ( Բարի տարեդարձ, պարոն Նախագահ) փոխարեն երգեց «Happy Birthday, Your Royal Highness» ( Բարի տարեդարձ, Ձերդ Գերազանցություն)։
Մերիլին Մոնրոյի հանրահայտ ելույթը վերախաղացել է ամերիկյան երգչուհի և երաժիշտ Լանա Դել Ռեյը, որը հանդես է եկել վերջինիս կերպարում National Anthem երգի տեսահոլովակում։


== Ծանոթագրություններ ==
Էսկուչա

Էսկուչա (իսպ.՝ Escucha) բնակավայր և մունիցիպալիտետ Իսպանիայում։ Գտնվում է Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Կուենկաս Միրենես շրջանում։ Տարածքը կազմում է 41.6 կմ2։ Բնակչությունը՝ 1015 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Anexo: Municipios de la provincia de Teruel
Վասին

Վասին, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բաննի (մուլտֆիլմ)

«Բաննի» (անգլ.՝ Bunny), 1998 թվականին նկարահանված կարճամետրաժ մուլտֆիլմ։ 1998 թվականին արժանացել է Օսկար մրցանակի  լավագույն անիմացիոն կարճամետրաժ ֆիլմի համար և  Prix Ars Electronica-ում Ոսկե Նիկա մրցանակի։


== Սյուժե ==
Մուլտֆիլմը սկսվում է այն բանից, թե ինչպես է ծեր ճագարը թխվածք պատրաստում, բայց նրան խանգարում է եղջերաթիթեռը, և ճագարը նրան դուրս է շպրտում տնից։ Սակայն թիթեռը նորից է տուն գալիս և հանկարծակի  մտնում խմորի մեջ։  Չնկատելով այդ ամենը` ճագարը շարունակում է թխվածքը դնել ջեռոցում և միացնում ժամանակը։ Երբ ժամանակի ցուցիչը զնգում է, ջեռոցի վրա հայտնվում է  դուռ (ֆանտաստիկ),  որտեղով ներս է մտնում ճագարը։


== Ծանոթագրություններ ==


== Արտաքին հղումներ ==
Bunny’s Home Page
«Բաննի (մուլտֆիլմ)»(անգլ.) Big Cartoon DataBase կայքում
«Բաննի (մուլտֆիլմ)»(անգլ.) ֆիլմը Internet Movie Database կայքում
Ռուտինա Ուեսլի

Ռուտինա Ուեսլի (անգլ.՝ Rutina Wesley, փետրվարի 1, 1979(1979-02-01) կամ դեկտեմբերի 21, 1978(1978-12-21), Լաս Վեգաս, Նևադա, ԱՄՆ), ամերիկացի դերասանուհի։ Առավել հայտնի է HBO հեռուստաալիքի «Իրական արյուն» սերիլում խաղացած Թարա Թորնթոն դերով։


== Վաղ տարիներ ==
Ուեսլին ծնվել և մեծացել է Նևադա նահանգի Լաս Վեգաս քաղաքում։ Նրա հայրը՝ Այվերի Ուիլերը, պրոֆեսիոնալ չեչոտկա պարող է, իսկ մայրը՝ Կասանդրա Ուեսլին, վիճակագիր։ Ռուտինան հաճախել է Լաս Վեգասի միջազգային կրթության ակադեմիային կից Լաս Վեգասի ակադեմիայի կատարողական և վիզուալ արվեստների դպրոցը։ Simba Studios and the West Las Vegas Arts Center-ում սովորել է պարել։ Հետո Ինդիանայում ընդունվել է University of Evansville։ Բեմական արվեստի ոլորտում բակալավրի աստիճան ստանալուց հետո Ռուտինայի տատը նրան առաջարկել է ավարտել բուժքույրական դասընթացները, բայց նա որոշել է այնուամենայնիվ շարունակել իր կրթությունը։ 2001 թվականին Ուեսլին ընդունվել է Ջուլիարդի դպրոցը և ավարտել է այն 2005 թվականի մայիսին, մեկ ամառ անց ընդունվել է Դրամատիկական արվեստի թագավորական ակադեմիա։


== Կարիերա ==
2006 թվականի դեկտեմբերին Ուեսլին հրավիրել են Դեյվիդ Հեայի «The Vertical Hour» բրոդվեյական բեմադրությանը մասնակցելու։ 2007 թվականին նաև հայտնվել է Նյու Յորքի The Public Theater-ի բեմում՝ Ուինթերա Միլլերի «In Darfur» պիեսում, որտեղ խաղացել են նաև Հիզեր Ռաֆֆոն, Աարոն Լորը և այլք։
2005 թվականին Ուեսլին փոքրիկ դեր է ունեցել «Հիթչի մեթոդը» ֆիլմում, բայց նրան ի վերջո հեռացրել են։
2007 թվականին տեղի է ունեցել Ռուտինայի առաջնաելույթը մեծ էկրանին՝ բրիտանացի ռեժիսոր Իեն Իկբալ Ռաշիդի «Ինչպես է նա շարժվում» ֆիլմում խաղացած Ռայի գլխավոր դերով։ Ֆիլմը աղջկա մասին է, որը չի կարող իրեն թույլ տալ մասնավոր բժշկական դպրոց հաճախել և մասնակցում է պարային մրցույթին՝ մեծ դրամական մրցանակ շահելու համար։ Այս ֆիլմում նկարահանվելուց առաջ Ուեսլին հինգշաբաթյա պարային պատրաստություն է անցել։
2007 թվականին  Ալան Բոլլի «Իրական արյուն» նոր սերիալում  Թարա Թարնմոնի դերում նկարահանվելու համար անցել է փորձեր։ Ալան Բոլլը ընտրել է նրան, քանի որ «նա առաջին մարդն էր, որը ցուցադրել է Թարայի խոցելի կողմերը»։ Ի սկզբանե Թարայի դերը պետք է խաղար Բրուք Քերը։ Դրան զուգահեռ Ռուտինան խաղացել է «Թվեր» սերիալի էպիզոդում և հնչյունավորել է «Գեներատոր Ռեքս» և «Քլիվլենդի շոուն» մուլտսերիալների մի քանի էպիզոդներ։ 2011 թվականին Ուեսլի նկարահանվել է «California Winter» դրամատիկական ֆիլմում։ Երկու անգամ «Իրական արյուն» սերիալի թիմի կազմում առաջադրվել է որպես լավագույն դերասանուհի. 2009 թվականին՝ «Scream» մրցանակ, 2010 թվականին՝ «ԱՄՆ կինոդերասանների գիլդիա մրցանակ»։
2016 թվականին Ուեսլին հրավիրվել է «Oprah Winfrey Network» հեռուստաընկերության Ավա Դյուվերնեյի և Օփրա Ուինֆրիի արտադրած «Շաքարի տնկարկների թագուհին» սերիալի գլխավոր դերակատարմանը։


== Անձնական կյանք ==
2005-2014 թվականներին Ուեսլին ամուսնացած է եղել դերասան Ջեյքոբ Ֆիշելի հետ։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Բոժե

Բոժե (ֆր.՝ Beaugeay), համայնք Ֆրանսիայում՝ Պուատու Շարանտա մարզի Ծովափնյա Շարանտի գավառում։ Մտնում է Սենտ Անյան կանտոնի կազմի մեջ։ Շրջանը՝ Ռոշֆոր։
Համայնքի INSEE կոդ՝ 17036։


== Բնակչություն ==
Համայնքի բնակչությունը 2010 թվականին կազմում էր 718 մարդ։


== Տնտեսություն ==
2010 թվականի տվյալներով՝ աշխատունակ տարիքի 484 մարդկանցից (15-64 տարեկան) 366-ը տնտեսապես ակտիվ էին, 118-ը՝ ոչ ակտիվ (ակտիվության ցուցանիշը՝ 75.6 %, 1999 թվականին եղել է 69.5 %)։ 366 աշխատունակ բնակիչներից 324-ը աշխատում էին (183 տղամարդ և 141 կին), անաշխատանք էին 42-ը (14 տղամարդ և 28 կին)։ 118 անգործունակ մարդկանցից 41-ը աշակերտներ կամ ուսանողներ էին, 42-ը՝ թոշակառու, 35-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Բոժե (ֆր.)
Ավտողեկ

Ավտողեկ, գիրողեկ, Էլեկտրանավագնացային սարք՝ նավը տրված ուղղության վրա ավտոմատորեն պահելու, ինչպես նաև ուղղությանը փոխելու համար։ Ավտողեկի գործողության սկզբունքն այն է, որ նավը տրված ուղղաթյունից շեղվելու դեպքում ղեկի հարմարանքը ավտոմատորեն միանում է։ Ավտողեկը աշխատում է գիրոկողմնացույցի կամ ուղղաթյան այլ ցուցչի միջոցով։
Հայաստանի ֆիզիկական և մարդկային ռեսուրսներ

Ֆիզիկական և մարդկային ռեսուրսները, առողջապահական հաստատությունների ընդհանուր թվաքանակը դեռևս խորհրդային տարիներին նվազման միտում ուներ, որն ավելի է խորացել անկախացումից հետո։ Համակարգի օպտիմալացման ընթացքում բժիշկների ընդհանուր թվաքանակը պահպանվել է, գրեթե կրկնակի կրճատվել է միջին բժշկական անձնակազմի հիվանդանոցային մահճակալների թիվը, նվազել են մահճակալների տարեկան միջին զբաղվածությունը, մահճակալի վրա 1 հիվանդի անցկացրած օրերի միջին թիվը և ամբուլատոր հաճախումների միջին թիվը։ Ստոմատոլոգների և ատամնաբույժների թիվը կրկնապատկվել է. 10.000 բնակչի հաշվով 1990-93 թվականներից 2009 թվականին հասել է 6,1-ի, իսկ առողջապահության համակարգում նրանց թիվը կրճատվել է մինչև 2,3։
Հայաստանում բժշկական կրթություն ստանում են Մխիթար Հերացու անվան Երևանի Պետական Բժշկական Համալսարանում, ոչ պետական բժշկական բուհերում և բժշկական ուսումնարաններում։ 2011 թվականի տվյալներով՝ միջին բուժաշխատողներ պատրաստում են 12 պետական և 2 ոչ պետական բժշկական ուսումնարաններ։ 2009 թվականին պետական և ոչ պետական բարձրագույն բժշկական հաստատություններն ավարտել է 756 բժիշկ, 460-ը՝ Երևանի Պետական Բժշկական Համալսարանն։ 2009-10 ուսումնական տարում առողջապահություն մասնագիտությամբ Հայաստանի բուհ է ընդունվել 1303 դիմորդ, ավարտել՝ 885-ը։ 2009 թվականին պետական միջին մասնագիտական բժշկական հաստատություններն ավարտել է 3319 բուժքույր։ Հայաստանի, Արցախի և Ջավախքի գիտամանկավարժական և գործնական, բժշկության կադրային ներուժի պահպանման ու համալրման նպատակով պետական պատվերի շրջանակներում մասնագետներ են պատրաստվում կլինիկ, օրդինատուրայում և ասպիրանտուրայում։ Հայաստանի առողջապահության մշակած կարգով լուծվում են նաև Հայաստանի մարզեր գործուղված բժիշկ-մասնագետների ֆինանսական փոխհատուցման հարցերը։ Գործող կանոնակարգի համաձայն՝ բժիշկները և բուժքույրերը 5 տարին մեկ անցնում են որակավորման դասընթացներ։
Ռաֆիկ Գևորգյան

Ռաֆիկ Անուշավանի Գևորգյան (դեկտեմբերի 12, 1962(1962-12-12), Երևան, Հայկական ԽՍՀ, ԽՍՀՄ), հայ օդաչու։


== Կենսագրություն ==
Ավարտել է Ակտյուբինսկի (Ղազախստան) քաղաքացիական ավիացիայի օդաչուական բարձրագույն ուսումնարանը (1986)։ 1986-2000 թվականներին աշխատել է «Էրեբունի», ապա՝ «Զվարթնոց» օդանավակայաններում։
1988 թվականին՝ Սպիտակի երկրաշարժի ժամանակ, Յակ-40 ինքնաթիռի անձնակազմում (2-րդ օդաչու) մասնակցել է աղետի գոտու փրկարարական աշխատանքներին, 1989-1992 թվականներին՝ Արցախի ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 40-ից ավելի թռիչք։
Ընդհանուր թռիչքաժամը Արցախ կազմել է 230 ժամ։
Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով և Արցախի Հանրապետության «Շուշիի ազատագրման համար» մեդալով։


== Ծանոթագրություններ ==
Քևին Դիկս

Քևին Դիկս (հոլ.՝ Kevin Diks; հոկտեմբերի 6, 1996(1996-10-06), Ապելդորն, Խելդեռլանդ, Նիդերլանդներ), հոլանդացի ֆուտբոլիստ, «Ֆեյենորդ» ակումբի կիսապաշտպան


== Ակումբային կարիերա ==
Քևինը «Վիտեսս» ակումբի սան է, որի ակադեմիայում մարզվել է 9 տարեկանից։  2014 թվականից խաղացել է հիմնական թիմում։ Նույն թվականի օգոստոսի 24-ին կատարել է իր դեբյուտն Էրեդիվիզիում՝ մասնակցելով «Զվոլե» ակումբի դեմ խաղին․ նա դաշտ է դուրս եկել թիմի հիմնական կազմում և մասնակցել ողջ խաղին՝ դրանով իսկ փոխարինելով հիմնական կազմի աջ պաշտպան Ուոլլասին, որ ակումբում հանդես էր գալիս վարձավճարով։ Դրանից հետո Քևինը եղել է թիմի հիմնական պաշտպանը։ 2015 թվականի հունվարին ակումբի հետ պայմանագրի ժամկետը երկարաձգվել է երեք տարով՝ մինչև 2018 թվականի ամառ։
2014/2015 մրցաշրջանի ընթացքում նա անցկացրել է 24 խաղ, 2015/2016 մրցաշրջանում՝ 30, ընդ որում՝ աչքի է ընկել երկու անգամ։  2015 թվականի հոկտեմբերի 4-ին խփել է իր առաջին գոլը պրոֆեսիոնալ մակարդակում՝ գրավելով «Գրոնինգեն» ակումբի դարպասը։
2016 թվականի հուլիսի 5-ին  «Ֆիորենտինա» ֆուտբոլային ակումբի թվիթերյան էջում հայտարարվել է, որ Դիկսը տեղափոխվում է իտալական ակումբ։ Այնուհետև լուրը հաստատել է նաև իր նախկին ակումբը։


== Կարիերան հավաքականում ==
Դիկսը խաղացել է Նիդերլանդների պատանեկան հավաքականներում։ 2015 թվականին մասնակցել է Հունաստանում անցկացվող Եվրոպայի պատանեկան առաջնության որակավորման փուլի խաղերին։  2016 թվականի մարտի 28-ին կատարել է իր նորամուտը Նիդեռլանդների երիտասարդական հավաքականում՝ մասնակցելով Սերբիայի երիտասարդական հավաքականի հետ ընկերական խաղին։


== Ձեռքբերումներ ==
 «Վիտես»Նիդերլանդների գավաթակիր - 2016/17 «Ֆեյենորդ»Նիդերլանդների սուպերգավաթակիր - 2017


== Ելույթներն ըստ մրցաշրջանների ==


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Շուշթարում

Շուշթարում (պարսկերեն՝ شوشتر — Šuštar), քաղաք Իրանի հարավ-արևմուտքում։ Քաղաքային բնակչության թիվը 2006 թվականին կազմել է 73 354 մարդ։ Քաղաքի մոտ գտնվում է Շուշթարում հին ոռոգման համակարգը, որը 2009 թվականին ներառվել է ՅՈՒՆԵՍԿՕ-յի Համաշխարհային ժառանգության ցանկի մեջ։


== Պատմություն ==
Քաղաքի անունը (գրավոր Šurkutir) առաջին անգամ հանդիպել է տախտակների վրա՝ էլամերեն լեզվով, որոնք գտնվել են Պերսեպել քաղաքում։ Ներկայիս Շուշթարում անվանումը գիտնականների կողմից կապվում է Շոշ քաղաքի անվան (պարսկերեն՝ شوش — Šuš) և -tar (պարսկերեն՝ تر) վերջածանցի հետ, որը ցույց է տալիս կա՛մ համեմատական աստիճանը, կա՛մ ուղղությունը («Ճանապարհ դեպի Շոշ»)։
Հին Պարսկաստանում Շուշթարում քաղաքով անցել է Արքայական ճանապարհը, որը Շոշի Էլամա մայրաքաղաքը կապում էր Աքեմենյանների կայսրության Պերսեպոլ քաղաքի հետ։ Մ․ թ․ ա․ 331 թվականին Շուշթարումի բանակը Ալեքսանդր Մակեդոնացու գլխավորությամբ անցել է Կարուն գետը։ Մեր դարաշրջանի սկզբին Շուշթարում քաղաքը Առաջավոր Ասիայի քրիստոնեության տարածման շրջաններից մեկն էր։ Դեռ Աքեմենյանների ժամանակ քաղաքի շուրջ սկսել է ստեղծվել ոռոգման համակարգ, որպեսզի աճեցվեն շաքարեղեգի բազմաթիվ տեսակներ։ Սասանիդների դինաստիայի ղեկավարման տարիներին քաղաքը վերածվել է քաղաք-կղզու, որը շրջապատված է եղել բազմաթիվ արհեստական ջրանցքներով։
Հռոմեացի կայսր Վալերիանի բանակից պարտություն կրելուց հետո, ըստ պարսկական աղբյուրների, բազմաթիվ ռազմագերիներ ուղարկվել են Շուշթարումի ոռոգման աշխատանքների կատարման համար։ Քաղաքում կառուցվել է Բանդ Է Կայսար կառույցը, որը ունի 500 մետր երկարություն։ Ստեղծված կառույցը մեծ ազդեցություն է ունեցել պարսից ինժեներա-շինարարական արվեստի զարգացման համար։ Շեֆևիդների դինաստիայի օրոք ստեղծվել են նոր ոռոգման կառույցներ, որոնք մասամբ պահպանվել են մինչև մեր օրերը։
Շուշթարում քաղաքի բնակիչները խոսում են պարսկերենի հատուկ բարբառներով։


== Պատկերասրահ ==

		
		


== Ծանոթագրություններ ==


== Գրականություն ==
«Шустер, город»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Hartung, Fritz; Kuros, Gh. R.: «Historische Talsperren im Iran», in: Garbrecht, Günther (Hrsg.): Historische Talsperren, Bd. 1, Verlag Konrad Wittwer, Stuttgart 1987, S. 221—274, ISBN 3-87919-145-X
Hodge, A. Trevor: Roman Aqueducts & Water Supply, Duckworth, London 1992, S. 85, ISBN 0-7156-2194-7
Huff, Dietrich: «Bridges. Pre-Islamic Bridges», in: Yarshater, Ehsan (Hrsg.): Encyclopædia Iranica Online, 2010
Kleiss, Wolfram: «Brückenkonstruktionen in Iran», in: Architectura, Bd. 13 (1983), S. 105—112 (106)
Kramers, J. H.: «Shushtar», in: Bearman, P. (Hrsg.): Encyclopaedia of Islam, 2. Aufl., Brill Online, 2010
Քլեր Հոլթ

Քլեր Ռհիանոն Հոլթ (անգլ.՝ Claire Rhiannon Holt, հունիսի 11, 1988(1988-06-11), Բրիսբեն, Ավստրալիա), ավստրալիացի դերասանուհի, ով հայտնի է «H2O։ Պարզապես ավելացրու ջուր» սերիալում Էմմայի և աշխարհահռչակ գերբնական Վամպիրի օրագրերը երիտասարդական դրամայում Ռեբեկա Մայքլսոնի դերերը կատարելու շնորհիվ։


== Կենսագրություն ==
Քլերը ծնվել է Ավստրալիայի Բրիսբեյն քաղաքում։ Նա ծնվել է որպես Քլեր Ռհիանոն Հոլթ։ 2005 թվականին Քլերը ավարտել է Ստարտհոլմի դպրոցը։ Քլերը բազմաթիվ սպորտերի մասնագետ է, այդ թվում լողի, վոլեյբոլի, Թաեքվոնդոյի ու այլ սպորտերի։ Թաեքվոնդոյի ասպարեզում Քլերը սև գոտի ունի։


== Կարիերան ==
Քլերի ` որպես դերասանուհու կարիերան սկսվեց 2006 թ.-ին, երբ նա հաղթեց Network Ten-ի կազմակերպած մրցույթում ու ստացավ "H2O:Ուղղակի Ջուր Ավելացրու" մանկապատանեկան սերիալի գլխավոր հերոսուհիներից մեկի ` Էմմա Գիլբերտի դերը։ Սերիալը մեծ հաջողություն ունեցավ ոչ միայն Ավստրալիայում, այլև ամբողջ աշխարհում, այն ցուցադրվեց նաև Հայաստանում։ Քլերը լքեց սերիալը 2008 թ.-ին ու նկարահանվեց "Սուրհանդակները" սարսափ ֆիլմի երկրորդ մասում, որի պրեմիերան տեղի ունեցավ 2009 թ.-ին։ Այս դերերի շնորհիվ Քլերը հայտնի դարձավ ամբողջ Ավստրալիային։
2011 թ.-ին Քլերը մասնակցեց բազմաթիվ քասթինգների, ու ստացավ աշխարհահռչակ ամերիկյան "Դաժան Աղջիկները" ֆիլմի երկրորդ մասի գլխավոր դերերից մեկը։ Նույն տարում Քլերը հանդես եկավ «Հմայիչ խաբեբաները» դետեկտիվ դրամատիկ սերիալում ` Սամարայի դերում։ 
Քլերի կարիերայի ամենամեծ դերը Վամպիրի օրագրերը-ում տարած իր դերն էր։ 2011 թ.-ին Քլերը սկսվեց նկարահանվել սերիալում որպես ամենահին վամպիր ` Ռեբեկա Մայքլսոնը։ Ռեբեկայի դերը սիրվեց բոլորի կողմից, ու այն այնքան մեծ հաջողություն ունեցավ որ 2013 թ.-ի հունվարին սերիալը ցուցադրով ընկերությունը հայտարարեց որ Քլերը կստանա նոր սփին-օֆֆ «Հնամենիները» սերիալի գլխավոր դերը։ Քլերը նաև տարել է "Տխուր Ինչպես Ջազը" ֆիլմի գլխավոր հերոսուհու դերը, ֆիլմի պրեմիերան տեղի է ունեցել 2012 թ.-ին։ 
Քլերը որպես հայտնի դերասանուհի հայտնվել է "Հեռուստատեսույան ու կինոյի ամենասեքսուալ կանանց" ցուցակում։ Նա նաև ներկա է եղել ավստրալիական ու ամերիկյան բազմաթիվ մրցանակաբաշխությունների ու միջոցառումների։ Քլերը իր լավագույն ընկերուհու` Ֆիբի Թոնքինի հետ նկարահանվել է երեք սերիալում։


== Ֆիլմագրություն ==


== Մրցանակներ ==


== Ծանոթագրություններ ==
Լուրեր (այլ կիրառումներ)

Լուր կամ լուրեր տերմինը կարող է վերաբերել՝

Լուրեր - Իրանում բնակվող ժողովուրդ։
Լուր - օպերատիվ տեղեկատվություն, որն իր թարմ տեսքով մատուցվում է հասարակությանը՝ ելնելով քաղաքական, հասարակական կամ տնտեսական կարևորությունից։
Կեղծ լուրեր - կանխամտածված ապատեղեկատվությունից կամ կեղծիքներից բաղկացած լրագրություն, որը տարածվում է տպագիր և հեռարձակվող լրատվամիջոցների կամ առցանց սոցիալական լրատվամիջոցների միջոցով
Լուրեր.com - հայկական առցանց լրատվական կայք։
Կարմիր լուրեր - հրատարակությունը դադարեցրած հայալեզու կոմունիստական թերթ սփյուռքում։
Կարմիր լուրեր բարեկամես - արևմտահայ գրող Սիամանթոյի բանաստեղծությունների ժողովածուն։
Բարի լուրեր Վատիկանից - ամերիկացի գրող Ռոբերտ Սիլվերբերգի ֆանտաստիկ պատմվածքը։
Տիֆենբակ

Տիֆենբակ (ֆր.՝ Tieffenbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 295 մարդ, բնակչության խտությունը` 58.65 մարդ/կմ²։ Բնակավայրը զբաղեցնում է 5.03 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 55 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 178 աշխատունակ (15-64 տարեկան)  բնակիչ, որոնցից ակտիվ էին 133-ը, իսկ ոչ ակտիվները` 45։ Ակտիվության ցուցանիշը կազմում է 74,7 %։ 133 աշխատունակ մարդկանցից աշխատել է 118 անձ (69 տղամարդ և 49 կին)։ Գործազուրկ են եղել 15 անձ (6 տղամարդ և 9 կին)։ 45 անաշխատունակներից 7-ը եղել են աշակերտներ կամ ուսանողներ, 23-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Corona (գարեջուր)

Corona Extra, ամերիկյան «Grupo Modelo» կազմակերպության արտադրանքը։
«Corona»-ն երկար ժամանակ գարեջրի համաշխարհային արտադրության անկախ ապրանքանիշների մեջ եղել է խոշորագույնը։ Այդ ամբողջ ընթացքում ապրանքանիշի էքսկլյուզիվ տեղաբաշխումով ամբողջ աշխարհում զբաղվում էր «Carlsberg» կազմակերպությունը։ 2013 թվականին երկարաժամկետ բանակցություններից հետո այն վաճառվել է գարեջրի շուկայում կարևոր դեր ունեցող «Anheuser-Busch InBev» կազմակերպությանը։
«Corona» ապրանքանիշը աշխարհում ամենաշատ վաճառվող գարեջրային բրենդներից է։ Մեքսիկայի սահմաններից դուրս այն սովորաբար մատուցվում է լայմով կամ կիտրոնով՝ տտմահամություն և բուրմունք հաղորդելու համար։

ԱՄՆ-ում «Corona Extra»-ն համարվում է ամենավաճառվող գարեջուրը։


== Բաղադրություն ==
«Corona Extra»-ն պարունակում է ածիկ, բրինձ և/կամ եգիպտացորեն, խմելի, խմորիչ և հակաօքսիդանտներ (C վիտամին)՝ որպես կարգավորիչ։


== Փաթեթավորում ==
Շշալցվում է տարբեր ծավալի շշերում՝ 190-940 մլ։ 2012 թվականից թողարկվում է նաև մետաղյա տարաներով։
Կա կարծիք, համաձայն որի՝ կազմակերպության տարբերանշանին պատկերված թագը խորհրդանշում է Պուերտո-Վալյարտա քաղաքի Լա Սեո տաճարի գագաթը։ Բայց այդ կարծիքը սխալ է, քանի որ տաճարի աշտարակը կանգնեցվել է միայն 1952 թվականին, իսկ թագը տեղադրվել է 1963 թվականին։ Թագի նշանը ապրանքանիշի վրա անփոփոխ է 1925 թվականից։


== Corona և լայմ ==
Ըստ ավանդույթի՝ Corona գարեջուրը խմելիս շշի մեջ քամում են լայմի հյութը և այն թողնում շշի մեջ, այնուհետև թափահարում են մինչ գազով պղպջակների կանոնավոր ու հաստատուն գոյացումը։ Խմիչքն այս եղանակով կիրառելն ի հայտ է եկել 1981 թվականին։ «Corona» գարեջրի այս արարողակարգը սկիզբ է առել, երբ ռեստորաններից մեկում բարմենը շշի մեջ տեղավորել է լայմի կտորը՝ ընկերոջ հետ գրազ գալով, որ նա չի կարող ստիպել մշտական հաճախորդներին անել նույնը։ Համարվում է, որ այդ արարողակարգի ստեղծվելուց և տարածվելուց հետո «Corona» գարեջուրը ԱՄՆ-ի շուկայում հայտնիությամբ գերազանցել է նույնիսկ Հայնեկենին (Heineken):


== Օգտագործում կոկտեյլներում ==
Որոշ բարերում առաջարկում են «Coronarita» կոկտեյլը, որը կազմված է «Մարգարիտա» կոկտեյլից՝ դրա մեջ շիշը դեպի ներքև իջեցված «Corona» գարեջրով։ Գարեջուրը աստիճանաբար լցվում է բաժակի մեջ, և հեղուկների խտությունների տարբերության պատճառով ստացվում է շերտավոր գարեջրային կոկտեյլ։


== Հովանավորություն ==
«Corona»-ն եղել է LPGA Tour Championship Corona (ավելի ուշ՝ Tres Marias Championship) առաջնության, ինչպես նաև NASCAR Corona Series-ի (այժմ NASCAR Toyota Series) տիտղոսավոր հովանավորը։
Բացի այդ, «Corona»-ն Մեքսիկայի պրոֆեսիոնալ ֆուտբոլային չորս թիմերի «երկրորդական հովանավոր» է։
«Corona»-ն ավելի քան 5 տարի պրոֆեսիոնալ թենիսի ասոցացիայի հովանավորն է ամբողջ աշխարհում։ 1998-2007 թվականներին այն եղել է նաև SBK Superbike աշխարհի առաջնության տիտղոսավոր հովանավորը։


== Ծանոթագրություններ ==